jaghanyā̀yāṃ kūbaryāmáganma jyótiramŕ̥tā abhūméti jyótirvā́ eté bhavantyamŕ̥tā bhavanti yé sattramā́sate dívam pr̥thivyā adhyā́ruhāméti dívaṃ vā́ eté pr̥thivyā adhyā́rohanti yé sattramā́saté 'vidāma devāníti vindánti hi devāntsvárjyótiríti trírnidhánamupā́vayanti svárhyète jyótirhyète bhávanti tadyádevaìtásya sā́mno rūpaṃ tádevaìté bhavanti yé sattramā́sate